cyanic-selkie/wikianc huggingface dataset:
แผ่นดินไหวในเกาะลมบก สิงหาคม พ.ศ. 2561
มีรายงานความเสียหายเป็นวงกว้างทั้งในเกาะลมบกและเกาะบาหลี เจ้าหน้าที่กล่าวว่าโครงสร้างต่าง ๆ อย่างน้อยร้อยละ 80 ในอำเภอลมบกเหนือถูกทำลายหรือเสียหาย เหตุแผ่นดินไหวครั้งนี้ส่งผลให้มีผู้เสียชีวิตที่ได้รับการยืนยันแล้ว 259 ราย มีผู้บาดเจ็บที่ได้รับการยืนยันแล้วกว่า 1,400 ราย และมีผู้ไร้ที่อยู่มากกว่า 165,000 ราย
แผ่นดินไหวครั้งนี้เป็นครั้งใหญ่และรุนแรงที่สุดเท่าที่มีการบันทึกไว้ของเกาะลมบก นอกจากนี้ ด้วยจำนวนผู้เสียชีวิตกว่า 250 ราย จึงเป็นแผ่นดินไหวที่ร้ายแรงที่สุดของหมู่เกาะซุนดาน้อยนับตั้งแต่แผ่นดินไหวในเกาะโฟลเร็ซ พ.ศ. 2535 และเป็นแผ่นดินไหวที่ร้ายแรงที่สุดของอินโดนีเซียนับตั้งแต่แผ่นดินไหวในหมู่เกาะเมินตาไว พ.ศ. 2553
วัดพระธาตุช้างค้ำวรวิหาร
วัดพระธาตุช้างค้ำวรวิหาร อยู่ตรงข้ามพิพิธภัณฑสถานแห่งชาติน่าน เดิมชื่อ วัดหลวงกลางเวียง เจ้าผู้ครองนครน่าน พญาภูเข่ง เป็นผู้สร้างขึ้น เมื่อปี พ.ศ. 1949 พระวิหารหลวงวัดพระธาตุช้างค้ำวรวิหาร เป็นวิหารขนาดใหญ่ รูปทรง สร้างตามสถาปัตยกรรม ทางภาคเหนือ ลักษณะภายในโอ่โถง ด้านหน้ามีสิงห์คู่ ยืนตรงเชิงบันได ด้านละตัว มีทางเข้า 3 ทาง ประตูกลาง ทำเป็นประตูใหญ่ และประตูเล็ก อยู่ด้านซ้ายและด้านขวา มีทางขึ้นเป็นประตูเล็ก ๆ ตรงข้ามพระประธาน ด้านทิศตะวันออกและตะวันตกอีก 2 ข้าง ทำหลังคาซ้อนกัน 2 ชั้น มุขลดด้านหน้า และด้านหลัง หน้าบัน ตีด้วยแผ่นกระดานเรียงต่อกัน แล้วประดับที่ขอบเสา ด้านหน้าทุกต้น ตามลักษณะ สถาปัตยกรรมล้านนาไทย ภายในพระวิหารกว้างขวาง มีเสาปูนกลมขนาดใหญ่ ขนาด 2 คนโอบรอบ จำหลัก ลวดลายปูนปั้นนูนสูงไว้ เหนือจากระดับพื้นพระวิหาร 1.50 เมตร เป็นลวดลาย กนกระย้าย้อย เหมือนลวดลาย ที่เสาในวิหารวัดภูมินทร์
ภายในวัดประดิษฐาน เจดีย์ช้างค้ำ ซึ่งเป็นศิลปสมัยสุโขทัย อายุประมาณพุทธศตวรรษที่ 20 รอบเจดีย์ มีรูปปั้นช้างปูนปั้น เพียงครึ่งตัวประดับอยู่โดยรอบ นอกจากนี้ยังมีพระพุทธรูปทองคำปางลีลา คือ พระพุทธนันทบุรีศรีศากยมุนี ซึ่งเป็นทองคำ 65 % สูง 145 เซนติเมตร ยอดพระโมฬีทำเสริมเมื่อ พ.ศ. 2442 หนัก 69 บาท เจ้างั่วฬารผาสุม เจ้าผู้ครองนครน่าน องค์ที่ 14 แห่งราชวงค์ภูคา เป็นผู้สร้าง เมื่อวันพุธ เดือน 6 เหนือ พ.ศ. 1969 เป็นศิลปะสุโขทัย ประดิษฐานอยู่ที่หอพระไตรปิฎก ใหญ่ที่สุดในประเทศ
พระธาตุเจดีย์ช้างค้ำวรวิหาร เป็นที่ประดิษฐานพระบรมสารีลิกธาตุไว้ภายใน นับเป็น ปูชนียสถาน สำคัญ เป็นเจดีย์ ที่ได้รับอิทธิพลทางด้านศิลปะสุโขทัย จากเจดีย์ทรงลังกา คือเจดีย์วัดช้างล้อมนั่นเอง พระธาตุเจดีย์ สร้างด้วยอิฐถือปูน มีสัณฐานเป็นรูปสี่เหลื่ยมจัตุรัส ซ้อนกัน 3 ชั้น กว้างด้านละ 9 วา ฐานจากชั้นแรกสูงถึงชั้นสอง มีรูปช้างค้ำอยู่ในลักษณะ เหมือนฐานรองรับไว้ด้านละ 6 เชือก รวมทั้งหมด 24 เชือก ช้างแต่ละตัว โผล่ส่วนหัว ลอยออกมาครึ่งตัว ขาหน้าทั้งคู่ ยื่นพ้นออกมาจากเหลี่ยมฐาน เหนือขึ้นไปเป็นฐานปัทม์ (ฐานบัว) ซ้อนกัน 3 ชัน และเป็นองค์ระฆังแบบลังกา ต่อจากองค์ระฆัง ทำเป็นฐานเขียง รองรับมาลัยลูกแก้ว ลดหลั่นกันไป เป็นส่วนยอด ปัจจุบันพระธาตุเจดีย์ช้างค้ำ ได้รับการบูรณะซ่อมแซม และหุ้นด้วยแผ่นทองเหลืองทั้งองค์ มีความสวยงามมาก
หอไตรวัดช้างค้ำวรวิหาร สร้างขึ้นในสมัยพระเจ้าสุริยพงษ์ผริตเดชฯ ดังปรากฏในพระประวัติ ของพระองค์ว่า "ร.ศ. 127 พ.ศ. 2453 ก่อสร้างหอพระไตรปิฏก ในบริเวณวัดช้างค้ำ 1 หลัง 8 ห้อง ยาว 16 วา 1 ศอก กว้าง 5 วา 2 ศอก สูงตั้งแต่ดินถึงอกไก่ 13 วา หลังคาทำเป็นชั้น ๆ ก่ออิฐทาสี เครื่องบนไม้สัก มุงกระเบื้องไม้สัก ทำอย่างแน่นหนา มีเพดานจั่ว 2 ข้าง และเพดาน ทำด้วยลวดลายต่าง ๆ พระสมุห์อิน เจ้าอาวาสวัดหัวข่วง กับจีนอิ๋วจีนซาง เป็นสล่าสิ้นเงิน 12,558 บาท
ลักษณะโครงสร้างสถาปัตยกรรมมีลักษณะอย่างเดียวกับวิหารและโบสถ์ ตั้งอยู่ด้านหน้า คู่กับ พระวิหารหลวง อาคารก่ออิฐโบกปูน ยกพื้นสูงมีสิงห์ยืนอยู่ด้านหน้า ตรงเชิงบันใดด้านละ 1 ตัว ตั้งเสาราย รับหลังคาเชิงชายแทนผนัง และก่อผนังปิด ทำเป็นห้องไว้พระธรรม และพระไตรปิฏก ตรงแนวเสาที่รับคาน มีทางเข้าด้านหน้าเป็นประตูทางเดียว บานประตูสลักเป็นรูปเทวดา 2 องค์ และมีลายปูนปั้น เป็นรูปยอดปราสาท ทำเป็นชั้นติดหน้าต่างด้านละ 3 บาน ผนังด้านหลังปิดทึบ ด้านนอกสองข้างทาง ระหว่างเสารายและผนัง เป็นทางเดินถึงกันได้ตลอดโดยรอบ อาคารสูงหลังคาช้อน 3 ชั้น ไม่มีมุขลด ที่หน้าบัน ใช้แผ่นไม้เรียงต่อกัน เป็นแผ่นๆ ประดับลายปูนปั้น เป็นรูปกนกล้อพระยาครุฑ ระหว่างช่วงเสาประดับด้วยแผ่นไม้จำหลัก ลายกนก เป็นรูปสามเหลี่ยม สลับลายพุ่มข้าวบิณฑ์คว่ำ และรูปพระยาครุฑห้อยลงมาตามแบบสถาปัตยกรรมของล้านนา ภายในมีลักษณะส่วนกว้างแคบ ส่วนยาวลึก เข้าไปภายใน และส่วนสูงชะลูดขึ้นไปมาก ใช้เป็นที่เก็บ พระไตรปิฏก ซึ่งส่วนใหญ่เป็นใบลาน จารอักษรตัวธรรมมีอยู่เป็นจำนวนมาก ปัจจุบันได้ปรับปรุงเป็นวิหาร ใช้เป็นที่ประดิษฐาน พระพุทธนันทบุรีศรีศากยมนี
งานประจำปี
ประเพณีทานสลากภัตร (ตานก๋วยสลาก)
ปลอฟดิฟ
ปลอฟดิฟ (Пловдив; Plovdiv) เป็นเมืองใหญ่เป็นอันดับ 2 ของประเทศบัลแกเรีย รองจากเมืองโซเฟีย โดยมีประชากร 338,153 คน (ค.ศ. 2011) ประวัติศาสตร์ของเมืองนี้ย้อนไปได้ราว 6,000 ปี ในการตั้งถิ่นฐานในยุคหินใหม่ ราว 4000 ก่อนคริสต์ศักราช เป็นเมืองที่เก่าแก่ที่สุดเมืองหนึ่งในยุโรป เป็นเมืองศูนย์กลางการปกครองของจังหวัดปลอฟดิฟ เป็นเมืองสำคัญด้านเศรษฐกิจ การขนส่ง วัฒนธรรม และการศึกษา สถาบันการศึกษาอเมริกันนอกสหรัฐอเมริกาที่เก่าแก่ที่สุดตั้งอยู่ที่เมืองนี้ โดยก่อตั้งในปี ค.ศ. 1860 แต่หลังจากนั้นย้ายไปอยู่ที่กรุงโซเฟีย ใช้ชื่ออเมริกันคอลเลจออฟโซเฟีย
เฉวียนจวี้เต๋อ
เฉวียนจวี้เต๋อ หรือฉวนจู้เต๋อ เป็นภัตตาคารอาหารจีนเก่าแก่ ที่มีประวัติศาสตร์ยาวนานมากว่า 150 ปีตั้งแต่สมัยราชวงศ์ชิง นอกจากตำรับอาหารสูตรวังหลวง ยังขึ้นชื่อลือชาเรื่อง เป็ดปักกิ่ง ที่ใช้กรรมวิธีปรุงแบบ "แขวนย่าง" ด้วยฟืนจากไม้ผลไม้ เช่น พุทรา ท้อ หรือสาลี่ ที่นี่ยังอวดอ้างสรรพคุณว่า เป็ดร้านนี้กินได้ทั้งตัว (all duck banquet)
เฉวียนจวี้เต๋อเป็นหนึ่งในสุดยอดยี่ห้อเก่าแก่ของจีน (老字號) ได้รับรางวัลต่าง ๆ มากมาย ทั้งในฐานะอาหารอันเป็นเอกลักษณ์ของชาติ ยอดขายเป็ดปักกิ่งปีละกว่าสองล้านตัว มีอาหารจานเป็ดให้เลือกกว่า 400 ชนิด ให้บริการลูกค้ากว่าห้าล้านรายต่อปี ปัจจุบัน ยังขยับขยายกิจการและขายแฟรนไชส์ไปสร้างชื่อในต่างแดนด้วย
ประวัติ
เฉวียนจวี้เต๋อเปิดให้บริการครั้งแรกในปี ค.ศ. 1864 ในรัชสมัยของจักรพรรดิถงจื้อ แห่งราชวงศ์ชิง แต่เริ่มโด่งดังเพราะนายกรัฐมนตรี โจว เอินไหล ใช้ร้านนี้รับรองแขกบ้านแขกเมืองสำคัญ ผู้นำหลายคนที่มาเยือนกรุงปักกิ่งเคยรับประทานเป็ดปักกิ่งร้านนี้
ปัจจุบัน เฉวียนจวี้เต๋อ นอกจากจะเป็นชื่อร้านเป็ดปักกิ่งที่มีชื่อเสียงที่สุดในประเทศจีนแล้ว ยังเป็นยี่ห้อของกลุ่มเฉวียนจวี้เต๋อ (China Beijing Quanjude Group) เปิดขายแฟรนไชส์ทั้งในและต่างประเทศ และออกผลิตภัณฑ์ที่เกี่ยวข้องกับเป็ดปักกิ่งทุกรูปแบบ อาทิเช่น ตัวเป็ดปักกิ่งบรรจุถุงวางตามตลาดและซูเปอร์มาร์เก็ต ชุดเป็ดปักกิ่งสำเร็จรูป ที่บรรจุด้วยเป็ดหั่นเป็นชิ้น แผ่นแป้ง และซอส ไส้กรอก แผ่นแป้ง ซอสหวานของทางร้าน เป็นต้น และยังเปิดร้านเป็ดปักกิ่งแบบอาหารจานด่วนด้วย ปัจจุบันมีร้านค้าสาขาและแฟรนไชส์มากกว่า 60 แห่งทั่วประเทศ
ปักกิ่ง
เฉวียนจวี้เต๋อมีสาขาหลักอยู่ทั้งหมด 8 สาขาทั่วปักกิ่ง ร้านแรกเปิดที่บนนถนนเฉียนเหมิน ถนนสายการค้าเก่าแก่ของกรุงปักกิ่ง ภัตตาคารเจ็ดชั้นบนถนนเหอปิงเหมิน เคยเป็นสถานที่ที่นายกรัฐมนตรีโจว เอินไหล ใช้รับรองแขกบ้านแขกเมือง มีพื้นที่ทั้งหมด 15,000 ตารางกิโลเมตร มีห้องรับรองส่วนตัวมากกว่าสี่สิบห้อง และสามารถรับรองแขกเหรื่อได้ถึงสองพันราย
ฮ่องกง
ที่ฮ่องกง ภัตตาคารเฉวียนจวี้เต๋อตั้งอยู่ในย่านจิมซาจุ่ย ภายใต้ชื่อร้าน QuanJude Roast Duck Restaurant (全聚德烤鴨店)
สาขานอกประเทศจีน
ภัตตาคารแฟรนไชส์ที่อยู่นอกประเทศจีนแห่งล่าสุดของเฉวียนจวี้เต๋อ เพิ่งเปิดในเมืองเมลเบิร์น ประเทศออสเตรเลีย อาจเป็นเพราะเมลเบิร์นมีประชากรเชื้อสายจีนอยู่จำนวนมาก หรืออาจเป็นเพราะได้รับการสนับสนุนจากนายจอห์น ซู (John So หรือ 苏震西; พินอิน Sū Zhènxī) อดีตนายกเทศมนตรีที่มีเชื้อสายจีนก็เป็นได้
ความหมายของชื่อ
ครั้งหนึ่ง ระหว่างที่นายกรัฐมนตรี โจว เอินไหล รับรองแขกบ้านแขกเมืองที่ภัตตาคารแห่งนี้ มีแขกท่านหนึ่งถามว่า “เฉวียนจวี้เต๋อ แปลว่าอะไร” นายกรัฐมนตรีโจวยิ้มและตอบว่า "เฉวียน (全) หมายถึง สมบูรณ์แบบ ไร้ที่ติ, จวี้ (聚) หมายถึง รวมเป็นหนึ่ง ไม่มีแตกแยก และ เต๋อ (德) หมายถึง คุณธรรมสูงสุด" ฉะนั้น คำว่า เฉวียนจวี้เต๋อ เมื่อรวมกันแล้วจึงสื่อถึงความสมบูรณ์ ความเป็นเอกภาพ และคุณธรรมสูงสุด นั่นคือ ความเมตตากรุณา
มิสยูนิเวิร์สลาว
มิสยูนิเวิร์สลาว (Miss Universe Laos; ມີສຢູນີເວີຣສລາວ, ມີສຢູນິເວີຣສລາວ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ. 2017 ปัจจุบันดำเนินการจัดประกวดโดยบริษัท มิสลาว จำกัด (Miss Lao Co., Ltd.) ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดนางงามจักรวาล
ตัวแทนในการประกวดระดับนานาชาติ
สัญลักษณ์สี : ชนะเลิศ
ผลงานการประกวดระดับนานาชาติในอดีต
สัญลักษณ์สี
เชาวน์ ณศีลวันต์
เชาวน์ ณศีลวันต์ (7 สิงหาคม พ.ศ. 2471) อดีตองคมนตรี และอดีตประธานกรรมการบริษัทเครือซีเมนต์ไทย เกิดที่กรุงเทพมหานคร สมรสกับคุณหญิงไขศรี ณศีลวันต์ (ถึงแก่กรรมด้วยอุบัติเหตุเครื่องบินตกในปี พ.ศ. 2523) มีบุตร 1 คน คือ ไชย ณศีลวันต์
การทำงาน
ดร.เชาวน์ ณศีลวันต์ เคยดำรงตำแหน่งสำคัญในหลายองค์กร อาทิ
เครื่องราชอิสริยาภรณ์
สาขาวิศวกรรมและสิ่งประดิษฐ์
วันพีซ สแตมปีด
วันพีซ สแตมปีด (ワンピーススタンピード (Wan Pīsu Sutanpīdo); ) เป็นภาพยนตร์อนิเมะประเภทแอ็กชันผจญภัยสัญชาติญี่ปุ่นที่ออกฉายในปี พ.ศ. 2562 ซึ่งผลิตโดยโทเอแอนิเมชัน และกำกับโดยทากาชิ โอตสึกะ นับเป็นภาพยนตร์เรื่องยาวลำดับที่ 14 ของภาพยนตร์ชุดวันพีซที่อิงจากมังงะชื่อเดียวกันซึ่งเขียนและวาดภาพประกอบโดยเออิชิโร โอดะ สร้างขึ้นเพื่อเฉลิมฉลองการครบรอบ 20 ปีสำหรับการดัดแปลงเป็นอนิเมะของวันพีซที่เริ่มออกอากาศทางฟูจิทีวีในปี พ.ศ. 2542 ออกฉายอย่างเป็นทางการครั้งแรกในโรงภาพยนตร์ที่ประเทศญี่ปุ่นเมื่อวันที่ 9 สิงหาคม พ.ศ. 2562   ส่วนที่ประเทศไทยมีกำหนดออกฉายอย่างเป็นทางการในโรงภาพยนตร์ทั่วประเทศในวันที่ 19 กันยายน พ.ศ. 2562
การพัฒนา
ในวันที่ 31 กรกฎาคม พ.ศ. 2562 ทากาชิ โอตสึกะได้ทวิตว่าภาพยนตร์ได้สร้างเสร็จสมบูรณ์แล้ว
เพลงธีมและเพลงประกอบ
อัลบั้มเพลงประกอบของภาพยนตร์มีกำหนดวางจำหน่ายในวันที่ 30 ตุลาคม พ.ศ. 2562 โดยค่ายเพลงเอเว็กซ์ แทร็กซ์ ในอัลบั้มนั้นจะมีต้นฉบับเพลงประกอบอยู่ทั้งหมด 40 เพลงที่แต่งโดยโคเฮ ทานากะ ในวันที่ 14 มิถุนายน พ.ศ. 2562 ได้มีการประกาศว่าวานิมะ จะเป็นผู้ทำเพลงธีมหลักที่มีชื่อว่า "GONG" มีกำหนดวางจำหน่ายในวันที่ 17 กรกฎาคม พ.ศ. 2562
การตลาด
เพื่อการโปรโมตภาพยนตร์ได้มีการประกาศว่าผู้ชมภาพยนตร์ 3 ล้านคนแรกจะได้รับมังงะ วันพีซคอมิกส์ -คัน-บันปากุ- ในประเทศไทยผู้ที่ซื้อบัตรชมภาพยนตร์ในรอบพิเศษ 5,000 คนแรกจะได้รับมังงะดังกล่าวในฉบับแปลไทย เรื่องราวอารัมภบทสองส่วนไปสู่ภาพยนตร์ได้ร่วมอยู่ในอนิเมะตอนที่ 895 และตอนที่ 896 ซึ่งได้ออกอากาศทางฟูจิทีวีเมื่อวันที่ 28 กรกฎาคม พ.ศ. 2562 และวันที่ 4 สิงหาคม พ.ศ. 2562 ตามลำดับ ในเดือน สิงหาคม พ.ศ. 2562 ได้มีการประกาศจับมือกับยูนิโคล่เพื่อจัดจำหน่ายเสื้อยืดลายวันพีซที่อิงตามการออกแบบของภาพยนตร์เรื่องนี้เป็นหลัก  ในวันที่ 3 สิงหาคม พ.ศ. 2562 พูมาได้ประกาศจับมือกับ วันพีซ เพื่อออกแบบรองเท้าสนีกเกอร์ลายเรือเทาซันด์ซันนี โดยออกวางจำหน่ายในวันเดียวกับวันออกฉายของภาพยนตร์
ในวันที่ 26 สิงหาคม พ.ศ. 2562 ได้มีการประกาศว่าตั้งแต่วันที่ 30 สิงหาคม พ.ศ. 2562 ผู้ชมภาพยนตร์ 5 แสนคนแรกจะได้รับดีวีดีสุดพิเศษที่มาพร้อมกับเสียงพากย์ที่ถูกลบออกจากภาพยนตร์และเบื้องหลังการสร้าง
การออกฉาย
วันพีซ สแตมปีด จัดฉายรอบปฐมทัศน์ครั้งแรกในโลกที่โอซากะสเตชันซิตีซีเนมา ในเมืองโอซากะ ประเทศญี่ปุ่นเมื่อวันที่ 1 สิงหาคม พ.ศ. 2562 และได้ออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 325 แห่งเมื่อวันที่ 9 สิงหาคม พ.ศ. 2562
ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 30 มีนาคม พ.ศ. 2562 ได้จัดรอบพิเศษในโรงภาพยนตร์ระบบ 4DX เมื่อวันที่ 2 ถึง 8 กันยายน พ.ศ. 2562 ต่อมาจัดฉายรอบพิเศษครั้งที่สองเมื่อวันที่ 13 ถึง 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศไทยในวันที่ 19 กันยายน พ.ศ. 2562 ด้วยความร่วมมือของไฟว์สตาร์ เอเจนซี่และอีซูซุ
ซีบีไอพิกเจอร์สยืนยันว่าพวกเขาจะเป็นผู้เผยแพร่ภาพยนตร์เรื่องนี้ที่ประเทศอินโดนีเซีย โดยมีกำหนดออกฉายรอบปฐมทัศน์ในวันที่ 14 กันยายน พ.ศ. 2562 และมีกำหนดออกฉายอย่างเป็นทางการในวันที่ 18 กันยายน พ.ศ. 2562 เมดแมนเอนเตอร์เทนเมนต์ผู้เผยแพร่ภาพยนตร์ในประเทศออสเตรเลียได้จัดฉายภาพยนตร์เรื่องนี้ในรอบปฐมทัศน์ที่งานแมดแมนอนิเมะเฟสติวัลเมื่อวันที่ 15 กันยายน พ.ศ. 2562 และมีกำหนดออกฉายในโรงภาพยนตร์ทั่วประเทศออสเตรเลียในวันที่ 14 พฤศจิกายน พ.ศ. 2562
ตามกี่
ตามกี่ (Tam Kỳ) เป็นเมืองหลักของจังหวัดกว๋างนาม ในภูมิภาคชายฝั่งตอนกลางใต้ของประเทศเวียดนาม
วันพีซ สแตมปีด
การออกฉาย
คอชมีเดียได้ประกาศว่าพวกเขาจะจัดฉายภาพยนตร์เรื่องนี้ที่ประเทศอิตาลีในวันที่ 24 ตุลาคม พ.ศ. 2562 ฟันนิเมชันฟิมส์ได้ประกาศว่าพวกเขาจะจัดฉายภาพยนตร์เรื่องนี้ในสหรัฐอเมริกาและแคนาดาเฉพาะโรงภาพยนตร์ที่พวกเขาเลือกตั้งแต่วันที่ 24 ถึง 31 ตุลาคม พ.ศ. 2562 ทั้งในเสียงพากย์อังกฤษและเสียงพากย์ญี่ปุ่นที่มีซับอังกฤษ ซีเล็คตาวิชันได้ประกาศว่าพวกเขาจะจัดฉายภาพยนตร์เรื่องนี้ที่ประเทศสเปนและแคว้นกาตาลุญญาในวันที่ 15 พฤศจิกายน พ.ศ. 2562
บ็อกซ์ออฟฟิศ
วันพีซ เดอะมูฟวี่ สแตมปีด เปิดตัวที่อันดับ 1 ของบ็อกซ์ออฟฟิศประเทศญี่ปุ่น ทำรายได้มากกว่า 1,646,321,500 เยน (ประมาณ 476 ล้านบาท) จากยอดการขายตั๋ว 1,254,372 ใบภายในสี่วันแรก ต่อมาทำรายได้เพิ่มถึง 3.05 พันล้านเยน (ประมาณ 882 ล้านบาท) จากยอดการขายตั๋ว 2.31 ล้านใบภายใน 9 วันแรก ทำให้เป็นภาพยนตร์ที่กวาดรายได้ถึง 3 พันล้านเยนเร็วที่สุดในบรรดาภาพยนตร์ที่จัดจำหน่ายโดยบริษัท โทเอนับตั้งแต่ปี พ.ศ. 2543  ภายในวันที่ 25 สิงหาคม พ.ศ. 2562 ภาพยนตร์ทำรายได้มากกว่า 4,133,257,100 เยน (ประมาณ 1.1 พ้นล้านบาท) จากยอดขายตั๋ว 3,117,929 ใบภายในสิบเจ็ดวัน ต่อมาในเดือน กันยายน พ.ศ. 2562 ภาพยนตร์ทำรายได้ทะลุ 5 พ้นล้านเยน (ประมาณ 1.4 พ้นล้านบาท) จากยอดขายตั๋ว 3.7 ล้านใบ
เจ้าชายคริสเตียนแห่งเดนมาร์ก (2218-2238)
เจ้าชายคริสเตียนแห่งเดนมาร์ก (2218-2238) (Prince Christian of Denmark) ประสูติเมื่อวันที่ 25 มีนาคม 2218 ณ โคเปนเฮเกน เดนมาร์ก ทรงเป็นพระราชโอรสพระองค์รองใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก
วันพีซ สแตมปีด
นวนิยายดัดแปลง
ภาพยนตร์ดัดแปลงเป็นนวนิยายโดยทัตสึยะ ฮามาซากิ ได้เผยแพร่เมื่อวันที่ 9 สิงหาคม พ.ศ. 2562
เจ้าชายคริสเตียนแห่งเดนมาร์ก (2218-2238)
ขณะมีพระชันษาที่ 12 พระชันษา พระองค์ได้รับการคาดหมายในการเป็นพระมหากษัตริย์แห่งโปแลนด์ ขณะมีพระชันษา 14 พระชันษานั้น ทรงเล่นโอเปร่า ถวายพระราชบิดาในวันคล้ายวันเฉลิมพระชนมพรรษา ณ พระราชวงศ์อมาเลียนบอร์ก และได้เกิดเหตุการณ์ไฟไหม้ ณ ท้องพระโรง แต่ถูกระงับเพลิงทัน พระองค์และพระราชบิดา ทรงปลอดภัยดี ต่อมาพระองค์เสด็จไปศึกษาต่อ ณ อุล์ม ประเทศเยอรมนี ต่อมาทรงประชวรด้วยพระโรคฝีดาษ จนสิ้นพระชนม์เมื่อวันที่ 27 มิถุนายน 2238 สิริพระชันษาเพียง 20 พระชันษา
Mycoplasma
Mycoplasma (มัยโคพลาสมา) เป็นจีนัสหนึ่งของแบคทีเรียซึ่งไม่มีผนังเซลล์ ยาปฏิชีวนะหลายๆ ชนิดที่ออกฤทธิ์ต่อผนังเซลล์ เช่น เพนิซิลลิน หรือยาอื่นในกลุ่มเบต้าแลคเทม จึงไม่มีผลต่อแบคทีเรียกลุ่มนี้ หลายสปีชีส์เป็นเชื้อก่อโรคในมนุษย์ ที่สำคัญ เช่น Mycoplasma pneumoniae ซึ่งเป็นสาเหตุของโรคปอดอักเสบชนิด atypical pneumonia และโรคระบบหายใจอื่นๆ และ Mycoplasma genitalium ซึ่งเชื่อว่าสัมพันธุ์กับโรคอักเสบของอุ้งเชิงกราน
พ.ศ. 2447
พุทธศักราช 2447 (นับแบบใหม่) ตรงกับปีคริสต์ศักราช 1904 เป็นปีอธิกสุรทินที่วันแรกเป็นวันศุกร์ ตามปฏิทินเกรกอเรียน
ศาลจังหวัดแม่ฮ่องสอน สาขาปาย
ศาลจังหวัดแม่ฮ่องสอน สาขาปาย เป็นศาลยุติธรรมของประเทศไทย ตั้งอยู่ที่อำเภอปาย จังหวัดแม่ฮ่องสอน มีเขตอำนาจศาลครอบคลุมพื้นที่อำเภอปาย และอำเภอปางมะผ้า จังหวัดแม่ฮ่องสอน
อาคารศาลจังหวัดแม่ฮ่องสอน สาขาปาย เป็นอาคารที่มีความโดดเด่นในรูปแบบที่ไม่เหมือนกับศาลจังหวัดอื่นๆ
ประวัติ
ศาลจังหวัดแม่ฮ่องสอน สาขาปาย จัดตั้งขึ้นตามนโยบายของนายวิรัช ลิ้มวิชัย อดีตประธานศาลฎีกา ที่จะอำนวยความยุติธรรม ด้วยความเที่ยงธรรม รวดเร็ว และเสมอภาค และมีดำริที่จะให้มีศาลที่ประชาชนสามารถเข้าถึงความยุติธรรมได้โดยสะดวก รวดเร็ว เป็นธรรม ประหยัด และทั่วถึง จึงมีบัญชาให้สำนักงานศาลยุติธรรม โดยนายพินิจ สุเสารัจ เลขาธิการสำนักงานศาลยุติธรรม ทำโครงการที่จะก่อสร้างอาคารที่ทำการศาลจังหวัดแม่ฮ่องสอน สาขาปาย เพื่ออำนวยความยุติธรรมและอำนวยความสะดวกให้แก่ประชาชน ในพื้นที่อำเภอปายและอำเภอปางมะผ้า โดยไม่ต้องเดินทางไปยังศาลจังหวัดแม่ฮ่องสอน  ซึ่งมีระยะทางไกล
รูปแบบอาคาร
รูปแบบอาคารศาลจังหวัดแม่ฮ่องสอน สาขาปาย มีความโดดเด่น ซึ่งกองออกแบบและก่อสร้าง ได้กำหนดรูปแบบให้กลมกลืนกับเอกลักษณ์วัฒนธรรมท้องถิ่นของอำเภอปาย โดยใช้ต้นแบบของบ้านพักนายอำเภอปาย ซึ่งมีลักษณะเป็นบ้านไม้และคงเอกลักษณ์เดิมของตัวบ้าน ซึ่งมีอายุมากกว่า 50 ปี โดยใช้งบประมาณในการก่อสร้างจำนวน 5.054 ล้านบาท
อาคารศาลฯ เปิดทำการเมื่อวันที่ 3 กันยายน พ.ศ. 2552
ประเทศจาเมกาในโอลิมปิกเยาวชนฤดูร้อน 2010
ประเทศจาเมกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติจาเมกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 3 ชนิดกีฬา ผลการแข่งขันครั้งนี้ประเทศจาเมกาได้รับเหรียญรางวัลแบ่งเป็น 1 เหรียญทอง 0 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
จันทนี สิงห์สุวรรณ
จันทนีย์ สิงห์สุวรรณ หรือ อ๋อย เกิดเมื่อวันที่ 8 เมษายน พ.ศ. 2511 เข้าประกวดนางสาวไทยปี 2529 ได้รางวัลขวัญใจช่างภาพซึ่งนางสาวไทยปีนั้นคือ ทวีพร คลังพลอย และได้เป็นตัวแทนสาวไทยไปประกวดนางงามนานาชาติ ปี 1986 ตกรอบแรก ที่ ประเทศญี่ปุ่น และเป็นนักแสดงชาวไทย
การเป็นพิษจากไซยาไนด์
การเป็นพิษจากไซยาไนด์ (Cyanide poisoning) เป็นภาวะการเป็นพิษอย่างหนึ่งที่เกิดจากการได้รับสารไซยาไนด์ในรูปแบบต่างๆ อาการในช่วงแรกอาจปวดศีรษะ เวียนศีรษะ หัวใจเต้นเร็ว หายใจลำบาก และอาเจียนได้ หลังจากนั้นอาจมีอาการชัก หัวใจเต้นช้า ความดันเลือดต่ำ หมดสติ และหัวใจหยุดเต้นได้ ผู้ป่วยมักเริ่มมีอาการในเวลาไม่กี่นาทีหลังได้รับสาร หากรอดชีวิตก็ยังอาจมีผลแทรกซ้อนระยะยาวทางระบบประสาทตามมาได้
สารประกอบที่มีไซยาไนด์เป็นส่วนประกอบและเป็นพิษที่สำคัญเช่นก๊าซไฮโดรเจนไซยาไนด์ และเกลือไซยาไนด์บางชนิด การเป็นพิษจากไซยาไนด์ที่พบบ่อยมักเกิดตามหลังการหายใจในควันที่เกิดจากไฟไหม้บ้าน ช่องทางอื่นเช่นการได้รับสารในสถานที่ทำงานเช่นยาขัดโลหะ ยาฆ่าแมลงบางชนิด ยาไนโตรพรัสไซด์ เมล็ดพืชบางชนิด เช่น เมล็ดแอปเปิล เมล็ดแอปปริคอต และมันสำปะหลังที่ปรุงไม่ถูกวิธี ไซยาไนด์ในรูปของเหลวอาจถูกดูดซึมผ่านผิวหนังได้ ไอออนของไซยาไนด์จะเข้าไปรบกวนการหายใจระดับเซลล์ ทำให้เนื้อเยื่อต่างๆ ของร่างกายไม่สามารถนำออกซิเจนไปใช้ได้
การวินิจฉัยโดยทั่วไปทำได้ยาก แพทย์อาจสงสัยเมื่อผู้ป่วยที่ประสบเหตุไฟไหม้บ้านมีอาการซึมลง ความดันเลือดต่ำ กรดแลคเตตในเลือดสูง ห้องปฏิบัติการสามารถตรวจหาระดับไซยาไนด์ในเลือดได้แต่มักต้องใช้เวลานาน
มาร์โก ซีมอนเชลลี
1987 ั เกิดอุบัติเหตุ ทำให้ฝ่ายจัดประกาศยุติการแข่งขันทันที พร้อมนำร่างแน่นิ่งของซิมมอนเชลลี่ ไปทำการรักษาเป็นการด่วน แต่แล้วในเวลา 4 โมง 56 นาที ก็มีการประกาศจาก โมโตจีพี ว่า ตัวของ นักขับอิตาเลียน ได้จากโลกนี้ไปเป็นที่เรียบร้อยด้วยวัย 24 ปี เนื่องจากอาการบาดเจ็บนั้นสาหัสเกินกว่าจะเยียวยารักษาได้
ทะเลสาบคีวู
ทะเลสาบคีวู (Lake Kivu) เป็นทะเลสาบในทวีปแอฟริกา อยู่ทางตอนกลางของทวีป ระหว่างสาธารณรัฐประชาธิปไตยคองโกกับรวันดา ทางเหนือของทะเลสาบแทนกันยีกา และทางใต้ของทะเลสาบเอ็ดเวิร์ด ทะเลสาบมีเนื้อที่ 2,700 ตร.กม. (1,040 ตร.ไมล์) อยู่สูงจากระดับทะเลปานกลาง 1,460 เมตร (4,790 ฟุต) ทะเลสาบมีความลึกสูงสุด 480 ม. (1,575 ฟุต) เป็นทะเลสาบลึกเป็นอันดับ 8 ของโลก
วลาโด กอเรสกี
วลาโดกอเรสกี (Владо Ѓорески); 21 เมษายน ค.ศ. 1958, บิโตลา - ยูโกสลาเวีย ในวันนี้ นอร์ทมาซิโดเนีย - จิตรกรและศิลปินทัศนศิลป์
ตั้งแต่ปี 1994 เขาได้ทำงานเป็นผู้กำกับศิลป์ของ - International Graphic Triennial - Bitola. ในงานนี้ เขานำเสนอศิลปินจำนวนมากจากประเทศไทย
เขาได้เข้าร่วมในนิทรรศการศิลปะกว่าร้อยรายการในหลายประเทศทั่วโลก: ประเทศสโลวีเนีย, โครเอเชีย , ฝรั่งเศส , อังกฤษ , อิตาลี , เม็กซิโก , โปแลนด์ , รัสเซีย, ประเทศญี่ปุ่น, อาร์เจนตินา, ออสเตรเลีย
ไอ อีจิมะ
ไอ อีจิมะ (31 ตุลาคม พ.ศ. 2515 — 17 ธันวาคม พ.ศ. 2551) มีชื่อจริงว่า มัตสึเอะ โอกูโบะ บางแห่งว่า มิตสึโกะ อิชิอิ เป็นนักแสดงภาพยนตร์เอวีชาวญี่ปุ่น  เกิดที่กรุงโตเกียว ประเทศญี่ปุ่น มีชีวิตยากลำบากตั้งแต่วัยเด็ก ถูกข่มขืนตั้งแต่เป็นวัยรุ่น จนต้องทำแท้ง จึงหนีออกจากบ้านไปทำงานในร้านคาราโอเกะ เป็นนักเต้นเปลือย เป็นนางแบบถ่ายรูปในนิตยสาร และแสดงในรายการโทรทัศน์สำหรับผู้ใหญ่
ในปี พ.ศ. 2543 ตีพิมพ์หนังสือชื่อ Platonic Sex เป็นนิยายกึ่งอัตชีวประวัติ เกี่ยวกับชีวิตของเด็กสาวคนหนึ่งที่หนีออกจากบ้าน และสุดท้ายต้องมาประกอบอาชีพนางเอกภาพยนตร์เอวี และกลายเป็นหนังสือติดอันดับยอดขายดีถึง 1.7 ล้านเล่ม ได้รับการแปลเป็นภาษาเกาหลี ภาษาจีน ภาษาสเปน ภาษาอิตาลี ภาษาอังกฤษ และภาษาไทย  และถูกนำมาสร้างเป็นซีรีส์ความยาว 4 ชั่วโมง และเป็นภาพยนตร์กำกับโดย มาซาโกะ มัตสึอูระ ออกฉายในปี พ.ศ. 2545
ไอ อีจิมา มีปัญหาด้านสุขภาพ ป่วยเป็นโรคไต จนต้องประกาศอำลาวงการโทรทัศน์ไป แต่ยังคงร่วมรณรงค์เกี่ยวกับโรคเอดส์ และเขียนเว็บบล็อกส่วนตัวอย่างสม่ำเสมอ แต่ได้ขาดหายไปในระยะหลัง จนกระทั่งถูกพบศพในห้องพักของเธอ เมื่อวันที่ 24 ธันวาคม พ.ศ. 2551 โดยเจ้าหน้าที่ตำรวจกล่าวว่าเธอเสียชีวิตมาแล้วประมาณ 7 วัน ต่อมาตำรวจได้ประกาศว่าเธอเสียชีวิตเพราะโรคปอดบวม
แหล่งข้อมูลอื่น
19722008
เอเรียล 3
เอเรียล 3 (Ariel 3) เป็นดาวเทียมจำลองดวงแรกที่ออกแบบและสร้างโดยสหราชอาณาจักร ขึ้นสู่อวกาศจากฐานทัพอากาศแวนเดนเบิร์กเมื่อวันที่ 5 พฤษภาคม ค.ศ. 1967 โดยใช้ยานสอดแนม เอเรียล 3 มีรอบโคจรหนึ่งรอบประมาณ 95 นาที โดยมีระยะโคจรไกลจากโลกที่สุด 608 กิโลเมตร และระยะใกล้ที่สุด 497 กิโลเมตร หมุนรอบตัวเองด้วยความเร็ว 31 รอบต่อนาทีในช่วงแรกเพื่อรักษาสมดุล แต่ขณะเมื่อออกจากวงโคจรดาวเทียมหมุนรอบตัวเองประมาณ 1 รอบต่อนาทีเท่านั้น
เอเรียล 3 นำเครื่องมือวัดขึ้นไปด้วย 5 ชิ้น เพื่อตรวจสอบสภาพภูมิอากาศของโลก พร้อมกันกับตรวจสอบ "สัญญาณรบกวนจากผิวโลก" เช่นพายุขนาดใหญ่ หรือคลื่นวิทยุแปลกประหลาดในดาราจักร ข้อมูลจากการตรวจวัดเก็บบันทึกไว้บนยานด้วยเครื่องบันทึกเทป แล้วจึงส่งต่อมายังผู้สังเกตการณ์บนโลกในภายหลัง วันที่ 24 ตุลาคม ค.ศ. 1967 เครื่องบันทึกเทปบนเอเรียล 3 ไม่สามารถใช้การได้ ทำให้ผู้สังเกตการณ์ต้องอยู่ปฏิบัติงานตลอดเวลาเพื่อคอยรับข้อมูล เอเรียล 3 ประสบปัญหาระบบจ่ายไฟอย่างรุนแรงเมื่อเดือนธันวาคม ค.ศ. 1968 ทำให้ดาวเทียมสามารถทำงานได้เฉพาะเวลากลางวันเท่านั้น ดาวเทียมปิดตัวลงอย่างถาวรเมื่อเดือนกันยายน ค.ศ. 1969 แต่ยังคงค้างอยู่ในวงโคจรจนกระทั่งวันที่ 14 ธันวาคม ค.ศ. 1970 จึงตกลงมาสู่ชั้นบรรยากาศของโลก
จอร์จ เอเวอเรสต์
เซอร์จอร์จ เอเวอเรสต์ (George Everest หรือ Colonel Sir George Everest) (4 กรกฎาคม ค.ศ. 1790 - (1 ธันวาคม ค.ศ. 1866) จอร์จ เอเวอเรสต์เป็นนักสำรวจภูมิศาสตร์คนสำคัญชาวเวลส์และมีตำแหน่งเป็นผู้อำนวยการการสำรวจในอินเดียระหว่าง ค.ศ. 1830 จนถึง ค.ศ. 1843
โฮโจ ยาซูโตกิ
โฮโจ ยาซูโตกิ (北条 泰時; 1183-14 กรกฎาคม 1242) เป็นชิกเก็ง (ผู้สำเร็จราชการแผ่นดิน) คนที่สามของรัฐบาลโชกุนคามากูระ เขาเสริมสร้างระบบการเมืองของผู้สำเร็จราชการโฮโจให้แข็งแกร่ง
จอร์จ เอเวอเรสต์
เอเวอเรสต์เป็นผู้รับผิดชอบในโครงการสำรวจทริโกโนเมตริคอินเดีย (Great Trigonometric Survey) ซึ่งเป็นโครงการสำรวจอินเดีย ในส่วนตามแนวโค้งเมอริเดียนจากทางตอนใต้ของอินเดียไปจนถึงตอนเหนือในเนปาลที่มีระยะทางทั้งสิ้น 2400 กิโลเมตร การสำรวจเริ่มโดยวิลเลียม แลมบ์ตัน (William Lambton) ในปี ค.ศ. 1806 และดำเนินต่อมาเป็นเวลาหลายสิบปีจนเมื่อมาสำเร็จในสมัยของเอเวอเรสต์
โฮโจ ยาซูโตกิ
ประวัติ
โฮโจเป็นบุตรชายคนโตของชิกเก็งคนที่สอง โยชิโตกิ อ้างอิงจากอาซูมะ คางามิ (吾妻鏡) เขาเป็นที่ชื่นชอบโดยโชกุนคนแรก มินาโมโตะ โนะ โยริโตโมะ ในปี ค.ศ. 1218 เป็นหัวหน้า (別当) ของขุนนางทหาร (ซามูไรโดโกโระ)
จอร์จ เอเวอเรสต์
ในปี ค.ศ. 1865 ก็ได้มีการตั้งชื่อยอดเขาเอเวอเรสต์เพื่อเป็นเกียรติแก่เซอร์จอร์จ เอเวอเรสต์แม้ว่าเอเวอเรสต์จะประท้วงก็ตาม ยอดเขาเอเวอเรสต์ได้รับการสำรวจโดยผู้รับงานคนต่อมาแอนดรูว์ สก็อตต วอห์ (Andrew Scott Waugh)
โฮโจ ยาซูโตกิ
ประวัติ
ในสงครามปีโจคิว ค.ศ. 1221 โฮโจได้นำกองทหารโชกุนต่อสู้กับราชสำนักในเกียวโต หลังจากชัยชนะ ยังคงอยู่ในเกียวโตและจัดตั้งโรกูฮาระทันได (六波羅探題) ยาซูโตกิและโทกิฟูซะผู้เป็นอาได้ตำแหน่งเป็นทันไดคนแรก
จอร์จ เอเวอเรสต์
จอร์จ เอเวอเรสต์เสียชีวิตในกรุงลอนดอนในปี ค.ศ. 1866
ดูเพิ่ม
1790 1866
โฮโจ ยาซูโตกิ
ประวัติ
โฮโจเสียชีวิตในปี ค.ศ. 1242 สึเนโตกิหลานชายของเขาได้สืบทอดตำแหน่งชิกเก็ง
พระเจ้าบรมวงศ์เธอ พระองค์เจ้าอรไทยเทพกัญญา
หลังพระเจ้าบรมวงศ์เธอ พระองค์เจ้าอรไทยเทพกัญญาสิ้นพระชนม์ลง ได้มีเสียงเล่าลือว่ามีเหตุการณ์แปลก ๆ เกิดขึ้นในพระบรมมหาราชวัง เป็นต้นว่า มีเสียงร้องโหยหวนหรือมีการพบเหตุวิญญาณแล้วโจษจันว่าเป็นพระเจ้าบรมวงศ์เธอ พระองค์เจ้าอรไทยเทพกัญญามาขอส่วนบุญส่วนกุศล ภายหลังพระบาทสมเด็จพระจุลจอมเกล้าเจ้าอยู่หัวซึ่งเป็นพระเชษฐาต่างพระมารดาโปรดเกล้าให้มีการขุดสระน้ำขึ้นภายในพระบรมมหาราชวังเพื่ออุทิศพระราชกุศลพระราชทานแก่พระเจ้าบรมวงศ์เธอ พระองค์เจ้าอรไทยเทพกัญญา ทรงพระราชทานนามว่า "สระพระองค์อรไทยฯ" เพื่อรักษาพระเกียรติยศของพระขนิษฐาและยังประโยชน์แก่ผู้คนทั้งหลาย
พระชนม์ชีพและพระอาการประชวร
พระเจ้าบรมวงศ์เธอ พระองค์เจ้าอรไทยเทพกัญญาเป็นพระราชธิดาในพระบาทสมเด็จพระจอมเกล้าเจ้าอยู่หัว พระชนนีคือเจ้าจอมมารดาบัว (สกุลเดิม ณ นคร) ธิดาของเจ้าพระยานครศรีธรรมราช (น้อย ณ นคร) กับท่านผู้หญิงอิน พระองค์ได้รับพระราชทานพระนามจากพระชนกนาถ มีพระเชษฐาและพระอนุชาร่วมพระชนกชนนีคือ พระเจ้าบรมวงศ์เธอ พระองค์เจ้าเฉลิมลักษณเลิศ พระเจ้าบรมวงศ์เธอ กรมขุนศิริธัชสังกาศ พระเจ้าบรมวงศ์เธอ กรมขุนมรุพงศ์ศิริพัฒน์ และพระเจ้าบรมวงศ์เธอ พระองค์เจ้าดำรงฤทธิ์
กล่าวกันว่าพระเจ้าบรมวงศ์เธอ พระองค์เจ้าอรไทยเทพกัญญาทรงประชวรกระเสาะกระแสะ พระพลานามัยไม่สู้สมบูรณ์มานาน ทรงพึ่งวิธีการรักษาทั้งแพทย์สมัยใหม่และไสยศาสตร์ แต่พระโรคหาคลายไม่ พระองค์ทรงหมั่นประกอบพระราชกุศลอยู่เสมอหวังให้หายจากพระอาการประชวร เช่น ทรงบริจาคเงินสำหรับสร้างกุฏิถวาย ณ วัดมกุฏกษัตริยารามราชวรวิหารและวัดเบญจมบพิตรดุสิตวนารามราชวรวิหาร ทรงทำพิธีสะเดาะเคราะห์ด้วยพิธีการบำเพ็ญทานสลากท่วมหลังช้างตามวิธีไสยศาสตร์อย่างโบราณ ดังปรากฏในพระราชหัตถเลขาของพระบาทสมเด็จพระจุลจอมเกล้าเจ้าอยู่หัวถึงพระยาอนุรักษ์ราชมณเฑียร (หม่อมราชวงศ์ปุ้ม มาลากุล) เจ้ากรมราชพิธีกระทรวงวัง ความว่า "อรทัยขอยืมช้างใส่ฉลาก จะขอให้มายืนที่ประตูศรีสุดาวงศ์ ให้จัดมาให้ตามประสงค์ จะยืนแห่งใดเมื่อใดให้พูดกับกรมมรุพงษ์" ก่อนสิ้นพระชนม์ พระองค์นำความกราบบังคมทูลพระกรุณา ขอพระราชทานทูลเกล้าทูลกระหม่อมถวายเงินส่วนพระองค์แด่พระบาทสมเด็จพระจุลจอมเกล้าเจ้าอยู่หัวเพื่อโปรดให้จัดการพระศพ
สิ้นพระชนม์
เรื่องราวดังกล่าวได้เข้าไปถึงพระเนตรพระกรรณของพระบาทสมเด็จพระจุลจอมเกล้าเจ้าอยู่หัว เพราะถือเป็นเรื่องเสื่อมเสียพระเกียรติยศและอัปมงคล สร้างความหวาดกลัวในหมู่ชาววัง พระบาทสมเด็จพระจุลจอมเกล้าเจ้าอยู่หัวจึงโปรดให้มีการบำเพ็ญกุศลถวายสังฆทาน และขุดสระน้ำอุทิศส่วนกุศล พระราชทานนามว่า "สระพระองค์อรไทยฯ" ในการบำเพ็ญพระราชกุศลดังกล่าวได้จัดอย่างครึกครื้น มีเจ้านายฝ่ายในเข้าร่วมเป็นจำนวนมาก มีการลอยสลากลงในสระเป็นกุศลทาน แล้วให้ข้าหลวงและเจ้าพนักงานมาตักสลากกันคนละลูก หลังการสมโภชเสร็จสิ้น เรื่องผีที่เล่าลือกันของชาววังจึงยุติลง
เครื่องราชอิสริยาภรณ์
(ฝ่ายใน)
ประวัติศาสตร์โปแลนด์
ประวัติศาสตร์โปแลนด์ มีรากฐานในการอพยพย้ายถิ่นครั้งแรกของชาวสลาฟ ที่ได้ก่อตั้งถิ่นฐานชาวสลาฟตะวันตกอย่างถาวรในแผ่นดินโปแลนด์ในช่วงต้นสมัยกลาง ราชวงศ์แรกที่ได้ปกครองคือ ราชวงศ์เพียส ซึ่งได้ปรากฏในช่วงศตวรรษที่ 10 ในปีคริสต์ศักราช ดยุค มีเอสโกที่ 1 (ค.ศ. 992) ได้รับการนับถือว่าเป็นผู้สร้างรัฐโปแลนด์โดยพฤตินัยและเป็นที่ยอมรับอย่างกว้างขวางสำหรับการรับเอาศาสนาคริสต์ตะวันตกมานับถือภายหลังจากที่พระองค์ได้เข้าพิธีศีลล้างบาปในปี ค.ศ. 966 ดัชชีแห่งโปแลนด์ของมีเอสโกได้ถูกสร้างขึ้นมาใหม่อย่างเป็นทางการให้เป็นอาณาจักรสมัยกลางในปี ค.ศ. 1025 โดยพระโอรสของพระองค์ที่มีพระนามว่า โบเรสเลาสที่ 1 ผู้กล้าหาญ ทรงได้รู้จักสำหรับการขยายทางทหารภายใต้การปกครองของพระองค์ เป็นไปได้ว่าความประสบความสำเร็จอย่างของกษัตริย์เพียสอาจเป็นองค์สุท้าย พระเจ้าเครซิเมียร์ที่ 3 มหาราช ทรงเป็นผู้ปกครองที่ทรงมีพระปรีชาญาณอย่างมากในช่วงยุครุ่งเรืองทางเศรษฐกิจและขยายดินแดนเพิ่มเติมก่อนที่พระองค์จะสวรรคต ในปี ค.ศ. 1370 โดยไร้ซึ่งรัชทายาท ยุคสมัยราชวงศ์ยากีลลันในศตวรรษที่ 14-16 ทำให้เกิดความสัมพันธ์อย่างใกล้ชิดกับแกรนด์ดัชชีลิทัวเนีย ยุคสมัยฟื้นฟูวัฒนธรรมในโปแลนด์และการขยายดินแดนอย่างต่อเนื่อง จนในที่สุดได้มีการก่อตั้งเครือจักรภพโปแลนด์–ลิทัวเนียในปี ค.ศ. 1569
ในช่วงแรก เครือจักรภพสามารถรักษาค้ำจุนระดับความเจริญรุ่งเรืองที่ประสบความสำเร็จในช่วงสมัยยากีลลัน ในขณะที่ระบบการเมืองได้ครบกำหนดให้เป็นระบอบประชาธิปไตยที่มีเอกลักษณ์ อย่างไรก็ตามในช่วงกลางศตวรรษที่ 17 รัฐขนาดใหญ่ได้ตกเข้าสู่ช่วงเวลาแห่งความเสื่อมถอยอันเป็นต้นเหตุมาจากสงครามซึ่งทำลายล้างและการเสื่อมโทรมของระบบการเมือง การปฏิรูปภายในประเทศที่สำคัญได้รับการแนะนำในช่วงเวลาต่อมาในศตวรรษที่ 18 โดยเฉพาะอย่างยิ่งในรัฐธรรมนูญ วันที่ 3 พฤษภาคม ค.ศ. 1791 แต่อำนาจประเทศเพื่อนบ้านไม่ยอมให้เกิดกระบวนการปฏิรูปเพื่อความก้าวหน้า ความเป็นเอกราชที่ดำรงอยู่ของเครือจักรภพได้สิ้นสุดลงในปี ค.ศ. 1795 ภายหลังจากการถูกรุกรานและแบ่งแยกดินแดนโปแลนด์โดยจักรวรรดิรัสเซีย ราชอาณาจักรปรัสเซีย และออสเตรียภายใต้การนำของราชวงศ์ฮาพส์บวร์ค
ตั้งแต่ปี ค.ศ. 1795 ถึง ปี ค.ศ. 1918 ความเป็นเอกราชของรัฐโปแลนด์ที่มีอยู่อย่างไม่แท้จริง แม้ว่าจะมีขบวนการต่อต้านที่ดำเนินการอย่างเข้มแข็ง ภายหลังจากความล้มเหลวของการก่อการกำเริบทางทหารครั้งสุดท้ายต่อจักรวรรดิรัสเซีย การก่อการกำเริบเดือนมกราคม ปี ค.ศ. 1863 ประเทศชาติยังคงรักษาความเป็นเอกลักษณ์ของตนผ่านทางการเริ่มการศึกษาและโครงการ "งานออแกนิต" ซึ่งมีเป้าหมายเพื่อพัฒนาทางเศรษฐกิจและสังคมให้มีความทันสมัย โอกาสที่จะได้รับเอกราชกลับคืนมาก็ได้ปรากฏให้เห็นในช่วงหลังสงครามโลกครั้งที่หนึ่ง เมื่ออำนาจจักรวรรดิทั้งสามที่เป็นผู้แบ่งแยกประเทศได้อ่อนแอลงอย่างรุนแรง อันเนื่องมาจากสงครามและการปฏิวัติ
สาธารณรัฐโปแลนด์ที่สองได้ก่อตั้งขึ้นในปี ค.ศ. 1918 ดำรงอยู่ในฐานะเป็นรัฐเอกราชจนกระทั่งปี ค.ศ. 1939 เมื่อนาซีเยอรมนีและสหภาพโซเวียตได้ทำลายมันในช่วงเยอรมันบุกครองโปแลนด์ ตามมาด้วยโซเวียตบุกครองโปแลนด์ ซึ่งกลายเป็นจุดเริ่มต้นของสงครามโลกครั้งที่สอง ชาวโปแลนด์นับหลายล้านคนเสียชีวิตในช่วงเวลาที่โปแลนด์อยู่ภายใต้การยึดครองของนาซี ระหว่างปี ค.ศ. 1939 และ ค.ศ. 1945 ในขณะที่เยอรมันได้จัดประเภทกลุ่มเชื้อชาติพันธุ์อย่างชาวโปลและชาวสลาฟอื่นๆ ชาวยิวและชาวโรมานี(ยิปซี) ว่าเป็นพวกต่ำกว่ามนุษย์ ผู้มีอำนาจนาซีได้มีส่วนร่วมในการฆ่าล้างเผ่าพันธุ์ต่อชาวโปล ชาวยิว และชาวโรมานี โดยเฉพาะชาติพันธุ์สองกลุ่มสุดท้ายที่เป็นเป้าหมายเพื่อการกำจัดทิ้งทันที ในขณะที่ความสำเร็จในการกำจัดชาวโปล และชาวสลาฟอื่นๆ เป็นส่วนหนึ่งของแผนระยะยาวคือ เกเนอราลพลานอ็อสท์ (แผนสามัญสำหรับตะวันออก) ที่ถูกคิดขึ้นโดยระบอบนาซี อย่างไรก็ตาม รัฐบาลพลัดถิ่นโปแลนด์ยังคงทำหน้าที่ต่อไปในช่วงตลอดสงครามและฝ่ายโปแลนด์ได้มีส่วนร่วมในชัยชนะของฝ่ายสัมพันธมิตรผ่านทางการเข้าร่วมการทัพทางทหารทั้งแนวรบด้านตะวันตกและตะวันออก การรุกทางด้านตะวันตกของกองทัพแดงแห่งโซเวียตในปี ค.ศ. 1944 และ ค.ศ. 1945 ได้บีบบังคับให้กองทัพเยอรมันล่าถอยออกไปจากโปแลนด์ซึ่งนำไปสู่การจัดตั้งรัฐบริวารคอมมิวนิสต์ของสหภาพโซเวียตที่เป็นที่รู้จักกันคือ สาธารณรัฐประชาชนโปแลนด์ ในปี ค.ศ. 1952
พระเทพสิทธาคม (สาย กิตฺติปาโล)
พระเทพสิทธาคม นามเดิม สาย กันคุ้ม ฉายา กิตฺติปาโล เป็นพระเกจิอาจารย์และพระราชาคณะชั้นเทพฝ่ายวิปัสสนาธุระ เจ้าอาวาสวัดท่าไม้แดง และเจ้าคณะจังหวัดตาก
ประวัติ
พระเทพสิทธาคม มีนามเดิมว่า สาย กันคุ้ม เกิดเมื่อวันที่ 29 พ.ย.2480 ที่บ้านเลขที่ 70 หมู่ 3 ต.วังหิน อำเภอเมืองตาก จังหวัดตาก เรียนจบชั้นประถมศึกษาปีที่ 4 โรงเรียนวัดท่าไม้แดง จากนั้นได้รับราชการจนเบื่อหน่ายชีวิตฆราวาส จึงอุปสมบทเมื่อวันที่ 28 เมษายน พ.ศ. 2502 ที่วัดมณีบรรพตวรวิหาร โดยมีพระวิสุทธิสมณาจารย์ วัดมณีบรรพต เป็นพระอุปัชฌาย์ ได้รับฉายาว่า กิตฺติปาโล
หลังอุปสมบท ท่านได้ศึกษาพระปริยัติธรรมจนสอบได้นักธรรมชั้นเอก และศึกษาด้านวิทยาคมกับพระเกจิอาจารย์หลายรูป เช่น หลวงปู่มัด อดีตเจ้าอาวาสวัดท่าไม้แดง พระครูธรรมานุกูล (ภู จนฺทเกสโร) และหลวงปู่ปี้
ในปี พ.ศ. 2508 ท่านได้รับแต่งตั้งเป็นเจ้าอาวาสวัดท่าไม้แดง เมื่อตำแหน่งเจ้าคณะจังหวัดตากว่างลง ท่านได้รับแต่งตั้งให้เป็นผู้รักษาการเจ้าคณะจังหวัดตากตั้งแต่วันที่ 14 กันยายน พ.ศ. 2552 ถึงวันที่ 30 กันยายน มหาเถรสมาคมมีมติอนุมัติให้ท่านดำรงตำแหน่งเจ้าคณะจังหวัดตาก
พันธุ์ร็อกหน้าย่น
พันธุ์ร็อกหน้าย่น (Old Mad Rock) ภาพยนตร์ไทยในแนวเพลงและตลกในปี พ.ศ. 2546 นำแสดงโดย เทพ โพธิ์งาม, อนันต์ บุนนาค, ทูน หิรัญทรัพย์, ปฐมพงศ์ สมบัติพิบูลย์, เพ็ญพักตร์ ศิริกุล, วงศ์วรุตม์ ตันตระกูล, มนัสนันท์ พันเลิศวงศ์สกุล กำกับโดย พิสุทธิ์ แพร่แสงเอี่ยม อำนวยการสร้างโดย อาร์เอสฟิล์ม
เนื้อเรื่อง
เรื่องราวของกลุ่มนักดนตรีวงร็อกแอนด์โรล ระดับซูเปอร์สตาร์ ที่มีประวัติโด่งดังยาวนานในอดีตวงหนึ่ง แม้ปัจจุบันแต่ละคนต่างเข้าสู่วัยทอง และแยกวงกันไปนานเกือบ 30 ปี แต่ด้วยความรักและความผูกพัน ในสิ่งที่ตัวเองยึดมั่นในดนตรีร็อก ที่อัดแน่นอยู่เต็มหัวใจ ทำให้กลุ่มนักดนตรีร็อกวงนี้ อยากที่จะกลับมารวมตัวกันอีกครั้ง เพื่อประกาศศักดาร็อกเกอร์ ที่ชื่อว่า "เดอะดีโน่ แบนด์" ให้ทุกคนได้ประจักษ์ ในคอนเสิร์ตรวมพลวงร็อก ครั้งยิ่งใหญ่ของเมืองไทย
หากแต่การร้างราเวที ที่ยาวนานกว่า 3 ทศวรรษ ได้สร้างปัญหาแก่พวกเขามากมาย ไม่ว่าจะเป็น.. สังขารของแต่ละคน ที่น่าจะกลับไปเลี้ยงหลานอยู่ที่บ้าน มากกว่าที่จะไปยืนอยู่บนเวที หรืออุปสรรคนานัปการ ที่จะทำให้กลับมาเป็นที่ยอมรับ จากแฟนเพลงร็อกยุคใหม่ได้หรือไม่.. รวมไปถึงปัญหาส่วนตัว ที่นัวเนียกันไม่จบ
เพลงประกอบ
โดย อาร์เอส
เบื้องหลัง
พันธุ์ร็อกหน้าย่น เป็นผลงานภาพยนตร์ในแนวเพลงและตลก โดย อาวอง บริษัทในสังกัดอาร์เอสฟิล์ม ของอาร์เอส โดยมี พิสุทธิ์ แพร่แสงเอี่ยม ทำหน้าที่ผู้กำกับและเขียนบทภาพยนตร์
และยังได้ เพ็ญพักตร์ ศิริกุล รับบท สร้อย (โซอี้) ศิริกุล ผู้บริหารบริษัทเทปเพลงยักษ์ใหญ่ และเป็นผู้จัดงานคอนเสิร์ตรำลึกวงร็อกขึ้นมา และทำทุกวิถีทาง ที่จะไม่ให้วงร็อกรุ่นเดอะกลุ่มนี้ ได้มีโอกาสขึ้นเวทีอีกครั้ง, มนัสนันท์ พันเลิศวงศ์สกุล รวมถึงได้มีนักร้องและนักดนตรีตัวจริงระดับมืออาชีพมากมาย ร่วมงานด้วย เช่น แหลม มอริสัน, ช.อ้น ณ บางช้าง, ฉันทนา กิติยพันธ์, เอ็ดเวิร์ด แวนโซ่
กีฬาฟันดาบในโอลิมปิกฤดูร้อน 2012 – เอเป้บุคคลชาย
กีฬาฟันดาบในโอลิมปิกฤดูร้อน 2012 ประเภทเอเป้บุคคลชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 30 คน จาก 24 ประเทศ
ปวยร์โตรีโกในโอลิมปิกเยาวชนฤดูร้อน 2010
ประเทศปวยร์โตรีโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปวยร์โตรีโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 9 ชนิดกีฬา ผลการแข่งขันครั้งนี้ประเทศปวยร์โตรีโกได้รับเหรียญรางวัลแบ่งเป็น 1 เหรียญทอง 0 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
ลังก์เอลันด์
ลังก์เอลันด์ (Langeland) เป็นเกาะในประเทศเดนมาร์ก ในทะเลบอลติก นอกฝั่งตะวันออกเฉียงใต้ของเกาะฟิน ระหว่างเกาะฟินกับเกาะลอลลันด์ เกาะมีเนื้อที่ 285 กม² จากข้อมูลวันที่ 1 มกราคม ค.ศ. 2010 มีประชากร 13,277 คน. เกาะมีผลิตผลเกี่ยวกับข้าว
อาซามิ คนโนะ
อาซามิ คนโนะ (紺野 あさ美 (Konno Asami); เกิดวันที่ 7 พฤษภาคม ค.ศ. 1987) เป็นพิธีกรโทรทัศน์และอดีตนักร้องกับนักแสดงหญิงชาวญี่ปุ่น เธอเป็นอดีตสมาชิกรุ่นที่ 5 ของมอร์นิงมูซูเมะ
ประวัติการทำงาน
อาซามิ คนโนะ เข้าร่วมมอร์นิงมูซูเมะใน ค.ศ. 2001 จากการคัดเลือกในโครงการ "เลิฟออดิชัน 21" (LOVEオーディション 21) ถึงแม้ว่ากรรมการผู้ตัดสินจะกล่าวถึงเธอว่า "เธอเป็นแค่เด็กผู้หญิงธรรมดา" ก็ตาม
คนโนะปรากฏตัวอย่างเป็นทางการในซิงเกิลที่ 13 "มิสเตอร์มูนไลท์ (ไอโนะ บิกแบนด์)" ที่วางจำหน่ายในวันที่ 31 ตุลาคม ค.ศ. 2001. และร่วมร้องเพลงในอัลบั้มชุดที่ 4โฟร์ธอิกิมัชโชอิ! ที่วางจำหน่ายในวันที่ 27 มีนาคม ค.ศ. 2002
ในเดือนพฤษภาคมของปีเดียวกัน คนโนะได้รับการคัดเลือกให้รับบทนำในละครเวทีประจำปีของมอร์นิงมูซูเมะเรื่อง "มอร์นิงทาวน์" อย่างไม่คาดหวังมาก่อน ต่อมาในช่วงฤดูร้อนของปี เธอก็ได้ร่วมกับเฮลโล! โปรเจกต์ ชัฟเฟิลยูนิตส์ (Hello! Project Shuffle Units) โดยเธอเป็นหนึ่งในสมาชิกของ "โอโดรุ 11" ซึ่งในวงชัฟเฟิลยูนิตดังกล่าวนี้ เธอเป็นสมาชิกรุ่นที่ 5 เพียงคนเดียวของมอร์นิงมูซูเมะที่เข้ามาเป็นสมาชิก ส่วนเพื่อนคนอื่น ๆ ในรุ่นเดียวกันต่างเข้าไปร่วมกับวงชัฟเฟิลยูนิตที่ชื่อ "แฮปปี 7" กันทั้งหมด
ต่อมาในเดือนกันยายน สมาชิกรุ่นที่ 5 ทุกคนได้ถูกนำไปร่วมกับวงซับยูนิตต่าง ๆ ของมอร์นิงมูซูเมะ ซึ่งคนโนะกับริซะ นีงากิ ได้เข้าไปร่วมกับ "ทัมโปโปะ" ในฐานะสมาชิกรุ่นที่ 3 ทั้งเธอและนีงากิได้สร้างผลงานเพลงกับทัมโปโปะเพียงแค่เพลงเดียวเท่านั้น นั่นคือเพลง "บีแฮปปี โคอิโนะยาจิโรเบะ" ก่อนที่ทัมโปโปะจะยุติการทำงานไป
ใน ค.ศ. 2003 คนโนะถูกนำไปร่วมกับวงแยก "มอร์นิงมูซูเมะ ซากูระกูมิ" และอยู่ในวงนั้นจนสำเร็จการศึกษา
ในเดือนกรกฎาคมของปีเดียวกัน คนโนะ ร่วมกับมิกิ ฟูจิโมโตะ ได้รับเลือกให้เข้าไปร่วมกับ คันทรีมูซูเมะ ภายในชื่อ "คันทรีมูซูเมะนิคนโนะโทะฟูจิโมโตะ" และมีซิงเกิลเพลงถึงสามซิงเกิล และยังเป็นแขกรับเชิญในละคร โคจิระฮงอิเกงามิโชะ 2
วันที่ 29 กันยายน ค.ศ. 2011 คนโนะและอดีตสมาชิกรุ่นที่ 5 มาโกโตะ โองาวะได้ปรากฏตัวเป็นแขกรับเชิญพิเศษในคอนเสิร์ต "มอร์นิงมูซูเมะ คอนเสิร์ตทัวร์ 2011 อากิ ไอบีลีฟ ~ทากาฮาชิ ไอ ซตสึเงียวคิเน็นสเปเชียล~" ก่อนวันสำเร็จการศึกษาของไอ ทากาฮาชิ เพียง 1 วัน
เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ II
เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ II (The Lord of the Rings: The Battle for Middle-earth II) เป็นเกมแนววางกลยุทธ์เชิงเวลาจริงที่พัฒนาและจัดจำหน่ายโดยอิเล็กทรอนิก อาตส์ เรื่องราวของเกมมีอ้างอิงจากวรรณกรรมแฟนตาซีเรื่อง เดอะลอร์ดออฟเดอะริงส์ และเดอะฮอบบิท งานประพันธ์ของเจ. อาร์. อาร์. โทลคีน และจากภาพยนตร์ไตรภาคที่ดัดแปลงมาจากนิยายดังกล่าว ตัวเกมวางจำหน่ายเมื่อวันที่ 2 มีนาคม 2006 สำหรับไมโครซอฟท์ วินโดวส์ และวันที่ 5 กรกฎาคม 2006 สำหรับเอกซ์บอกซ์ 360 ซึ่งแบ่งเป็นสองฉบับได้แก่ฉบับปกติและฉบับคอลเล็กเตอร์เอดิชันที่ประกอบด้วยเนื้อหาพิเศษและสารคดีที่เกี่ยวกับการพัฒนาของเกม เซิร์ฟเวอร์ของเกมหยุดให้บริการในปี 2010 สำหรับวินโดวส์และปี 2011 สำหรับเอกซ์บอกซ์ ทั้งนี้ผู้ใช้วินโดวส์ยังคงสามารถเล่นผ่านเซิรฟ์เวอร์อย่างไม่เป็นทางการได้ เกมนี้เป็นภาคต่อของ เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ ที่วางจำหน่ายเมื่อปี 2004 โดยอิเล็กทรอนิก อาตส์
เรื่องราวสำหรับ เดอะแบตเทิลฟอร์มิดเดิลเอิร์ธ II แบ่งออกเป็นยุทธการฝ่ายธรรมะและอธรรม ฝ่ายธรรมะเน้นเรื่องไปที่กลอร์ฟินเดล เอลฟ์ผู้เตือนภัยว่าริเวนเดลล์ ซึ่งเป็นสถานที่ศักดิ์สิทธิ์ของเหล่าเอลฟ์ กำลังจะถูกโจมตีจากเหล่าอธรรม เหล่าเอลฟ์สามารถทำลายเซารอนและกองทัพของเขาได้ด้วยการสนับสนุนจากเผ่าคนแคระและฝ่ายธรรมะอื่น ๆ ทำให้เกิดความสงบสุขแก่มิดเดิลเอิร์ธอีกครั้งหนึ่ง สำหรับยุทธการฝ่ายอธรรม เซารอนส่งทูตแห่งเซารอนและเหล่านาซกูลไปรวบรวมเหล่ากอบลินป่ามาเป็นส่วนหนึ่งของกองทัพเพื่อทำลายฝ่ายธรรมะที่เหลือในทิศเหนือของมิดเดิลเอิร์ธ
เดอะแบตเทิลฟอร์มิดเดิลเอิร์ธ II ได้รับคำวิจารณ์โดยรวมในเชิงบวก นักวิจารณ์เกมบางคนมองว่ามีการนำเสนอจักรวาลของ เดอะลอร์ดออฟเดอะริงส์ ที่ดีในรูปแบบเกมแนววางกลยุทธ์ แต่บ้างก็ตำหนิระบบการเล่นหลายคนที่ไม่สมดุล เดอะแบตเทิลฟอร์มิดเดิลเอิร์ธ II ได้รับรางวัลจากหลายสำนัก รวมถึงรางวัลเอดิเตอร์ชอยส์อะวอดส์จากไอจีเอ็น เดอะแบตเทิลฟอร์มิดเดิลเอิร์ธ IIติดอันดับ 4 บนชาร์ตเกมประจำเดือนมีนาคม 2006 ที่ขายดีที่สุด ภาคเสริมของเกมสำหรับวินโดวส์ ไรซ์ออฟเดอะวิทช์คิง ที่วางจำหน่ายเมื่อวันที่ 28 พฤศจิกายน 2006 ประกอบด้วยเผ่าใหม่อย่างอังก์มาร์ ยูนิตใหม่ และรูปแบบการเล่นที่ได้รับการปรับปรุงจากภาคก่อน
เนื้อเรื่อง
ตัวเกมดำเนินเรื่องในมิดเดิลเอิร์ธช่วงสงครามแหวนทิศเหนือ และได้มีการดัดแปลงงานของโทลคีนและภาพยนตร์ไตรภาคเป็นจำนวนหนึ่ง ตัวละครบางตัวมีการปรับโฉม บทบาท และความสามารถเพื่อให้เข้ากับรูปแบบการเล่นได้มากขึ้น อาทิเช่นทอม บอมบาดิล ใน เดอะลอร์ดออฟเดอะริงส์ ที่เป็นฤๅษีร่าเริง น่าลึกลับ และไม่เคยปรากฏตัวในการสู้รบ แต่ในเกมมีการใส่บทบาทให้เขาเป็นนักรบลงไป ไม่เพียงเท่านั้น เกมยังนำตัวละครบางตัวจากวรรณกรรมของโทลคีนในสมัยแรกอย่างเดอะฮอบบิทมาใช้ เช่นแมงมุมยักษ์จากป่าเมิร์ควู้ดเป็นต้น  เรื่องราวสำหรับ เดอะแบตเทิลฟอร์มิดเดิลเอิร์ธ II แบ่งออกเป็นยุทธการฝ่ายธรรมะและอธรรม ทั้งสองยุทธการมุ่งเน้นไปยังการต่อสู้ที่เกี่ยวข้องกับเผ่าใหม่อย่างเอลฟ์ คนแคระ และกอบลิน ซึ่งมีจำนวน 9 ภารกิจที่เลือกเล่นได้ในระดับง่าย ปานกลาง และยาก และมีฉากคัตซีนที่บรรยายถึงโครงเรื่องระหว่างภารกิจเป็นระยะ ๆ
จังหวัดไซตามะ
จังหวัดไซตามะ เป็นเขตการปกครองระดับจังหวัดของประเทศญี่ปุ่น ตั้งอยู่บริเวณภาคคันโต มีเมืองหลักชื่อเดียวกันคือ ไซตามะ
จังหวัดไซตามะเป็นที่ตั้งของสนามกีฬาไซตามะ 2002 เป็นสนามกีฬาฟุตบอลที่ใช้แข่งขันฟุตบอลโลกรอบสุดท้ายปี 2002 ศูนย์กีฬาในร่มไฮเทคไซตามะซูเปอร์อารีนา จังหวัดไซตามะเป็นจังหวัดที่มีความเจริญมากเพราะอยู่ติดกับกรุงโตเกียว ซึ่งเขตชิจิบุในจังหวัดนี้มีเทือกเขา ทิวทัศน์ธรรมชาติที่สวยงาม จึงเป็นจุดที่มีนักท่องเที่ยวนิยมเดินทางมา ส่วนสถานที่น่าสนใจอีกที่หนึ่งก็คือ หมู่บ้านบอนไซ โอมิยะ
ประวัติศาสตร์
เมื่อประมาณ 2,000 ปีก่อน ก็ได้มีการนำการปลูกข้าวขึ้นมาเผยแพร่จากฝั่งตะวันตกของประเทศ พร้อมทั้งยังมีการนำวัฒนธรรมการใช้วัสดุทองเหลืองต่าง ๆ ขึ้นมาเผยแพร่พร้อมกันอีกด้วย นอกจากนี้ยังมีการสร้างเครื่องใช้ไม้สอยในสมัยยาโยอิขึ้นในช่วงนี้ด้วย
และเมื่อประมาณ 1,600 ปีก่อน ก็ได้เริ่มมีการสร้างหลุมศพแบบสมัยโบราณขึ้นมา ซึ่งมีหลุมศพขนาดใหญ่ที่ถูกสร้างขึ้นมา 9 แห่ง และ 1 ในนั้นก็มีความสำคัญต่อการศึกษาวัฒนธรรมในสมัยนั้นอย่างมาก หลุมศพสมัยโบราณที่ถูกสร้างขึ้นในเมืองไซตามะ
เมื่อถึงสมัยนาระ ได้มีการร่างกฎหมายและมีการทำสำมะโนประชากรขึ้น มีการมอบพื้นที่ในการทำกสิกรรมให้กับพลเรือนและมีการเก็บภาษีจากพลเมืองอีกด้วย ในสมัยเฮอันที่พวกราชวงศ์และขุนนางอาศัยกันอยู่อย่างหรูหราในเมืองหลวง พื้นที่ห่างไกลอย่างไซตามะก็มีพวกนักรบขึ้นมาครองอำนาจครอบครองและมีบทบาทอย่างมาก สมัยคามากูระนั้น ก็มีนักรบหลายคนขึ้นครองอำนาจในเขตต่าง ๆ ของเมืองไซตามะด้วย
เมื่อถึงสมัยเอโดะ มีการพัฒนาเมืองเอโดะขนานใหญ่ ทำให้จังหวัดไซตามะได้รับการพัฒนาขึ้น มีถนนใหญ่หลายสายตัดผ่านมาและมีการวางท่อชลประทานขนาดใหญ่มากมายด้วย โดยในสมัยนั้นได้พัฒนาพื้นที่เขตคันโตโดยยึดไซตามะเป็นแกนกลางสำคัญในการพัฒนา
จนเมื่อรัฐบาลโทกูงาวะล่มสลายลง การปกครองภายในจังหวัดก็เกิดการเปลี่ยนแปลง จนมีการจัดตั้ง "จังหวัดไซตามะ" ขึ้นเมื่อปีเมจิที่ 4 แต่ก็มีเมืองที่ขึ้นอยู่กับจังหวัดไม่มาก จนในช่วงหลังสงครามโลกก็ได้รวบรวมเมืองต่าง ๆ ขึ้นมาจนเป็นจังหวัดในปัจจุบันได้
การปกครอง
จังหวัดไซตามะประกอบด้วย 40 นคร 8 อำเภอ 22 เมือง และ 1 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2562 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 40 เมืองในจังหวัดไซตามะมีพื้นที่รวมกัน 2,823.05 ตารางกิโลเมตร หรือคิดเป็นร้อยละ 74.33 ของพื้นที่จังหวัด และมีประชากรรวม 6,760,813 คน หรือคิดเป็นร้อยละ 93.04 ของประชากรทั้งจังหวัด
อำเภอ เมือง และหมู่บ้าน
จังหวัดไซตามะมี 8 อำเภอ โดยแต่ละอำเภอมีเขตการปกครองต่าง ๆ ดังนี้
นิวเคลียส (ระบบประสาท)
คำว่านิวเคลียสในบางครั้งอาจอนุโลมหมายถึงกลุ่มของเซลล์ประสาทที่กระจายตัวเป็นบริเวณกว้างแต่สามารถระบุแยกได้ อาทิ เรติคิวลาร์นิวเคลียสของทาลามัส (reticular nucleus of the thalamus) ซึ่งเป็นชั้นบางๆ ของเซลล์ประสาทชนิดยับยั้ง (inhibitory neuron) ที่อยู่ล้อมรอบทาลามัส
ส่วนของสมองที่สำคัญบางตำแหน่งมีลักษณะเป็นกลุ่มของนิวเคลียสที่ทำงานประสาทกันระหว่างโครงสร้าง ได้แก่ ทาลามัสและไฮโปทาลามัสซึ่งประกอบด้วยโครงสร้างย่อยลงไปอีกมากมาย เมดัลลา ออบลองกาตาและพอนส์ก็ประกอบด้วยนิวเคลียสเล็กๆ จำนวนมากทำหน้าที่ทั้งรับความรู้สึก สั่งการ และการควบคุมการทำงานของร่างกาย
ในระบบประสาทนอกส่วนกลางจะเรียกกลุ่มของเซลล์ประสาทว่า ปมประสาท (ganglion) แทน
รายชื่อแหล่งมรดกโลกในประเทศสเปน
สถานที่ที่ได้ขึ้นบัญชีรายชื่อเบื้องต้น
ประเทศสเปนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 30 แห่ง
เทศบาลเมืองอรัญญประเทศ
อรัญญประเทศ เป็นเทศบาลเมืองแห่งหนึ่งในอำเภออรัญประเทศ จังหวัดสระแก้ว เป็นเมืองชายแดนทางด้านตะวันออกของประเทศไทย ติดต่อกับปอยเปต จังหวัดบันทายมีชัย ประเทศกัมพูชา เป็นที่ตั้งของตลาดชายแดนบ้านคลองลึก หรือ ตลาดโรงเกลือ ซึ่งมีสินค้าจากประเทศกัมพูชา และมีการค้าขายเสื้อผ้ามือสอง ส่วนฝั่งเขตแดนประเทศกัมพูชา มีบ่อนกาสิโนเป็นจำนวนมาก ผู้ใช้บริการส่วนใหญ่เป็นนักท่องเที่ยวชาวไทย เนื่องจากการพนันในประเทศไทยผิดกฎหมาย
เทศบาลเมืองอรัญญประเทศได้รับยกฐานะมาจากเทศบาลตำบล เมื่อปี พ.ศ. 2547 มีพื้นที่ครอบคลุมตำบลอรัญประเทศทั้งตำบล
ดาราเดลี่
บริษัท ดาราเดลี่ จำกัด เป็นบริษัทผลิตสื่อบันเทิง รายงาน วิเคราะห์เนื้อหาข่าวบันเทิง ทั้งในรูปแบบหนังสือพิมพ์ ดาราเดลี่ และเว็บไซต์ บริษัทก่อตั้งเมื่อปี พ.ศ. 2548 ได้ตีพิมพ์หนังสือพิมพ์รายสัปดาห์ ดาราเดลี่  ฉบับแรกในวันที่ 19 กันยายน 2549 เมื่อเริ่มเปิดตัวมียอดการสั่งพิมพ์ 3 แสนฉบับต่อวัน ใน 6 เดือนแรก ต่อมาวันที่ 19 กันยายน 2555 ขยายกิจการโดยเปิดช่องทีวีดาวเทียมที่ชื่อ ดาราเดลี่ ทีวี หลังจากนั้นได้เพิ่มช่องทางสื่อทั้งในเฟซบุ๊ก อินสตราแกรม ทวิตเตอร์ ยูทูบ แอปพลิเคชันทางโทรศัพท์มือถือ รวมทั้งผลิตเนื้อหารายการเพื่อออกอากาศทางฟรีทีวี
เมื่อแรกเริ่ม บริษัท ดาราเดลี่ จำกัด เป็นบริษัทในเครือของอาร์เอสโดยดำเนินงานภายใต้ บริษัท ไอเดีย เพาเวอร์ จำกัด (เดิมชื่อ บริษัท นิวส์ เจนเนอเรชั่น จำกัด) จากข้อมูลปี 2560 ดาราเดลี่ มีพนักงานกว่า 200 คน บริหารโดยนางนภัสนันท์ พรรณนิภา มีนายเฉลิมเกียรติ สมหวัง เป็นบรรณาธิการบริหาร และนายสุนทร นนทอ เป็นบรรณาธิการผู้พิมพ์ผู้โฆษณา
เมื่อเริ่มต้นหนังสือพิมพ์ ดาราเดลี่ ตีพิมพ์เป็นรายวัน ตีพิมพ์ระบบ 4 สีตลอดทั้งเล่ม นำเสนอข่าวบันเทิง โดยให้ความสำคัญกับบันเทิง 70% อีก 15% เน้นข่าวสารการตลาด และ 15% ที่เหลือจะเป็นเรื่องราวของธุรกิจมีเดียสื่อ ต่อมาเปลี่ยนจากรายวันมาเป็นราย 3 วัน แล้วจึงเป็นเป็นรายสัปดาห์ เดิมทีมีพนักงาน 10 คน ทั้งฝ่ายขาย ฝ่ายข่าว ฝ่ายธุรการ พอย้ายสำนักงานจึงมีพนักงาน 100 คน และเพิ่มเป็น 200 คน บริษัท ดาราเดลี่ จำกัด มีบริษัทย่อย คือ บริษัท ดาราเดลี่ ช้อปปิ้ง จำกัด จดทะเบียนเมื่อ 12 กันยายน 2560 ประกอบกิจการขายสินค้าโดยการขายปลีกส่ง
ดาราเดลี่ ยังมีการมอบรางวัลด้านบันเทิง โดยจัดครั้งแรกเมื่อปี พ.ศ. 2555 ภายใต้ชื่อดาราเดลี่ เดอะ เกรท อวอร์ดส์ โดยสาขารางวัลร่วมคัดเลือกจากสมาคมต่าง ๆ และคณะกรรมการดาราเดลี่ และนับผลคะแนนจากการลงคะแนนของประชาชนทั่วไป
แฮร์รี่ พอตเตอร์กับศิลาอาถรรพ์
แฮร์รี่ พอตเตอร์กับศิลาอาถรรพ์ (Harry Potter and the Philosopher's Stone) เป็นนวนิยายเล่มแรกในชุดแฮร์รี่ พอตเตอร์ และนวนิยายประเดิมของเจ. เค. โรว์ลิง โครงเรื่องติดตามแฮร์รี่ พอตเตอร์ พ่อมดหนุ่มผู้ค้นพบมรดกเวทมนตร์ของเขา พร้อมกับสร้างเพื่อนสนิทและศัตรูจำนวนหนึ่งในปีแรกที่โรงเรียนคาถาพ่อมดแม่มดและเวทมนตร์ศาสตร์ฮอกวอตส์ ด้วยความช่วยเหลือของมิตร แฮร์รี่เผชิญกับความพยายามหวนคืนของพ่อมดมืด ลอร์ดโวลเดอมอร์ ซึ่งฆ่าบิดามารดาของแฮร์รี่ แต่ไม่สามารถฆ่าเขาได้เมื่ออายุหนึ่งขวบ
บลูมส์บิวรีในกรุงลอนดอนจัดพิมพ์หนังสือดังกล่าวเมื่อวันที่ 26 มิถุนายน 2540 ในปี 2541 บริษัทสกอลาสติกจัดพิมพ์ฉบับสำหรับตลาดสหรัฐอเมริกาภายใต้ชื่อเรื่อง Harry Potter and the Sorcerer's Stone นวนิยายดังกล่าวชนะรางวัลหนังสืออังกฤษส่วนใหญ่ซึ่งตัดสินโดยเด็ก และรางวัลอื่นในสหรัฐอเมริกา หนังสือนี้แตะอันดับ 1 รายการบันเทิงคดีขายดีของนิวยอร์กไทมส์ ในเดือนสิงหาคม 2542 และอยู่ใกล้อันดับ 1 เป็นส่วนใหญ่ของปี 2542 และ 2543 มีการแปลเป็นภาษาอื่นอีกหลายภาษา และมีการสร้างเป็นภาพยนตร์ชื่อเดียวกัน
บทปริทัศน์ส่วนใหญ่ชื่นชอบมาก โดยออกความเห็นต่อจินตนาการ ความขบขัน ความเรียบง่าย ลีลาตรงไปตรงมาและการสร้างโครงเรื่องที่ฉลาดของโรว์ลิง แม้บ้างติว่า บทท้าย ๆ ดูรวบรัด มีการเปรียบเทียบงานนี้กับงานของเจน ออสเตน ซึ่งเป็นผู้ประพันธ์คนโปรดคนหนึ่งของโรว์ลิง หรือโรอาลด์ ดาห์ล ซึ่งงานของเขาครอบงำเรื่องสำหรับเด็กก่อนมีแฮร์รี่ พอตเตอร์ และโฮเมอร์ นักเล่านิยายกรีกโบราณ แม้นักวิจารณ์บางส่วนคิดว่า หนังสือนี้ดูย้อนกลับไปเรื่องโรงเรียนกินนอนสมัยวิกตอเรียและเอ็ดเวิร์ด แต่นักวิจารณ์อื่น ๆ คิดว่า หนังสือนี้วางประเภทอยู่ในโลกสมัยใหม่อย่างแนบแน่นโดยมีลักษณะประเด็นจริยธรรมและสังคมร่วมสมัย
แฮร์รี่ พอตเตอร์กับศิลาอาถรรพ์ ร่วมกับที่เหลือของชุดถูกกลุ่มศาสนาหลายกลุ่มโจมตีและห้ามในบางประเทศเพราะกล่าวหาว่านวนิยายนี้ส่งเสริมเวทมนตร์คาถา แต่นักวิจารณ์คริสตศาสนิกบางคนเขียนว่า หนังสือนี้ยกตัวอย่างมุมมองที่สำคัญของศาสนาคริสต์หลายอย่าง ซึ่งรวมอำนาจของการสละตนเองและวิธีซึ่งการตัดสินใจของบุคคลก่อเป็นบุคลิกภาพของเขา นักการศึกษาถือว่า แฮร์รี่ พอตเตอร์กับศิลาอาถรรพ์ และหนังสือตามมาเป็นตัวช่วยพัฒนาการรู้หนังสือที่สำคัญเพราะความนิยม นอกจากนี้ ยังใช้หนังสือชุดนี้เป็นแหล่งตัวอย่างในเทคนิคการศึกษา การวิเคราะห์สังคมวิทยาและการตลาด
โครงเรื่อง
ก่อนนวนิยายเริ่ม ลอร์ดโวลเดอมอร์ซึ่งถือเป็นพ่อมดมืดที่ชั่วร้ายและทรงพลังที่สุดในประวัติศาสตร์ ฆ่าคู่สามีภรรยา เจมส์และลิลี่ พอตเตอร์ แต่หายไปอย่างลึกลับหลังพยายามฆ่าแฮร์รี่ บุตรทารกของพวกเขา ขณะที่โลกพ่อมดเฉลิมฉลองการหมดอำนาจของโวลเดอมอร์ ศาสตราจารย์ดัมเบิลดอร์ ศาสตราจารย์มักกอนนากัล และรูเบอัส แฮกริด ลูกครึ่งยักษ์ ส่งทารกวัยหนึ่งขวบไปอยู่ในการดูแลของป้าและลุงมักเกิ้ล (ผู้มิใช่พ่อมด) ซึ่งขี้หงุดหงิดและเย็นชาของเขา คือ เวอร์นอนและเพ็ตทูเนีย เดอร์สลีย์ กับดัดลีย์ บุตรที่ถูกตามใจและอันธพาลของพวกเขา
สิบปีต่อมา ขณะอาศัยอยู่ในบ้านเลขที่ 4 ซอยพรีเว็ต แฮร์รี่ถูกครอบครัวเดอร์สลีย์ทรมาน คือ ถูกปฏิบัติเหมือนเป็นทาสมากกว่าสมาชิกครอบครัว ไม่นานก่อนวันเกิดปีที่สิบเอ็ดของเขา มีจดหมายจำนวนมากจ่าถึงแฮร์รี่มาแต่เวอร์นอนทำลายพวกมันก่อนแฮร์รี่จะได้อ่าน แต่นำให้จดหมายไหลบ่ามามากขึ้น เพื่อหนีการไล่ล่าของจดหมาย ทีแรกเวอร์นอนพาครอบครัวไปโรงแรมแห่งหนึ่ง และเมื่อจดหมายยังมาถึงที่นั่น เขาขับรถพาทั้งหมดไปยังเกาะเล็ก ๆ แห่งหนึ่ง ในเที่ยงคืนของวันเกิดครบรอบปีที่สิบเอ็ดของแฮร์รี่ แฮกริดพังประตูเข้ามาและมอบจดหมายให้แฮร์รี่และบอกสิ่งที่ครอบครัวเดอร์สลีย์ปิดบังไว้จากเขา คือ แฮร์รี่เป็นพ่อมดและฮอกวอตส์รับเขาเข้าเรียน แฮกริดพาแฮร์รี่ไปตรอกไดแอกอน บริเวณร้านค้าในกรุงลอนดอนที่ถูกปกปิดด้วยเวทมนตร์ ที่ซึ่งแฮร์รี่งุนงงเมื่อพบว่าเขามีชื่อเสียงท่ามกลางพ่อมดแม่มดในฉายา "เด็กชายผู้รอดชีวิต" เขายังพบว่าเขาค่อนข้างรวย เพราะทรัพย์จากบิดามารดาเขายังฝากไว้ที่ธนาคารมดกริงกอตส์ แฮร์รี่ซื้ออุปกรณ์ต่าง ๆ ที่จะต้องใช้สำหรับปีแรกที่ฮอกวอตส์
สิ่งหนึ่งที่แฮร์รี่ต้องซื้อสำหรับปีที่จะถึงที่ฮอกวอตส์ คือ ไม้กายสิทธิ์ ที่ร้านไม้กายสิทธิ์ เขาพบว่าไม้กายสิทธิ์ที่เหมาะกับเขาที่สุดเป็นแฝดกับไม้กายสิทธิ์ของโวลเดอมอร์ คือ ไม้กายสิทธิ์ทั้งสองมีขนนกจากฟีนิกซ์ตัวเดียวกัน แฮร์รี่ยังไปพร้อมกับสัตว์เลี้ยงใหม่ (และของขวัญวันเกิดจากแฮกริด) เป็นนกฮูกที่เขาตั้งชื่อว่า เฮ็ดวิก หนึ่งเดือนให้หลัง แฮร์รี่จากบ้านของครอบครัวเดอร์สลีย์เพื่อนั่งรถไฟด่วนสายฮอกวอตส์จากสถานีรถไฟคิงส์ครอส ที่นั่นเขาพบครอบครัววีสลีย์ซึ่งแสดงวิธีผ่านกำแพงเวทมนตร์ไปชานชาลาที่ 9¾ แก่เขา อันเป็นที่ที่รถไฟซึ่งจะพาพวกเขาไปฮอกวอตส์กำลังรออยู่ ขณะอยู่บนรถไฟ แฮร์รี่ผูกมิตรกับรอน วีสลีย์อย่างรวดเร็ว ซึ่งเล่าให้เขาฟังว่ามีผู้พยายามปล้นห้องนิรภัยห้องหนึ่งที่กริงกอตส์ พวกเขาอภิปรายกันเรื่องปีการศึกษาที่จะถึงซึ่งแฮร์รี่ทั้งกังวลและตื่นเต้น ระหว่างการเดินทาง พวกเขาพบเฮอร์ไมโอนี่ เกรนเจอร์ซึ่งต่อมากลายเป็นเพื่อนสนิทที่สุดของพวกเขา แฮร์รี่ยังสร้างศัตรูบนเที่ยวนี้ด้วย เป็นปีหนึ่งเหมือนกับเขา คือ เดรโก มัลฟอย เดรโกกับเพื่อนเขลาของเขา วินเซนต์ แครบบ์และเกรกอรี กอยล์เสนอแนะนำแฮร์รี่ แต่แฮร์รี่ไม่ชอบเกรโกตรงความยโสและความเดียดฉันท์ของเขาและปฏิเสธข้อเสนอ "มิตรภาพ" ของเขา
ก่อนอาหารเย็นมื้อแรกของภาคเรียนในห้องโถงใหญ่ของโรงเรียน นักเรียนปีหนึ่งถูกหมวกคัดสรรคัดสรรไปบ้านต่าง ๆ ขณะที่แฮร์รี่กำลังถูกคัดสรร หมวกแนะให้เขาไปบ้านสลิธีรินซึ่งขึ้นชื่อว่าเป็นบ้านของพ่อมดแม่มดมืด แต่เมื่อแฮร์รี่ปฏิเสธ หมวกก็ส่งเขาไปบ้านกริฟฟินดอร์ซึ่งเป็นบ้านคู่แข่งของสลิธีริน รอนและเฮอร์ไมโอนี่ก็ถูกคัดสรรเข้าบ้านกริฟฟินดอร์เช่นกัน เกรโกถูกคัดสรรเข้าบ้านสลิธีรินซึ่งตามประเพณีครอบครัวของเขาถูกคัดสรรเข้าบ้านนั้นเป็นเวลาหลายสมัยแล้ว ระหว่างมื้อ แฮร์รี่จับตาศาสตราจารย์เซเวอร์รัส สเนปและรู้สึกเจ็บที่แผลเป็นที่โวลเดอมอร์ทิ้งไว้บนหน้าผากเขา